AUCT ดีดบวก 7% มูลค่าซื้อขายทะลุ 100 ลบ. “คันทรี่ กรุ๊ป” เคาะเป้า 9.6 บาท!
AUCT ดีดบวก 7% มูลค่าซื้อขายทะลุ 100 ลบ. “คันทรี่ กรุ๊ป” เคาะเป้า 9.6 บาท!
AUCT ดีดบวก 7% มูลค่าซื้อขายทะลุ 100 ลบ. “คันทรี่ กรุ๊ป” เคาะเป้า 9.6 บาท!
23 มิ.ย. 2563

ผู้สื่อข่าวรายงานว่า ราคาหุ้น บริษัท สหการประมูล จำกัด (มหาชน) หรือ AUCT ล่าสุด ณ เวลา 16.11 น. อยู่ที่ 8.70 บาท บวก 0.60 บาท หรือ 7.14% สูงสุดที่ 9 บาท ต่ำสุดที่ 8.15 บาท ด้วยมูลค่าซื้อขาย 106.31 ล้านบาท
ทั้งนี้ บล.คันทรี่ กรุ๊ป ระบุว่า AUCT (ซื้อ / ราคาเป้าหมาย 9.6 บาท) โดยประเมินกำไรทั้งปีของบริษัทจะเติบโตได้ 14% ถือว่าดีกว่าหลายอุตสาหกรรม และ ดีกว่าหลายบริษัทที่ส่วนใหญ่จะเผชิญกับผลประกอบการที่หดตัวในปีนี้ ขณะเดียวกันในเชิง Valuation ซื้อขายที่ 16.9x Trailing PE ต่ำสุดในรอบ 6 ปี นอกจากนี้ยังมีอัตราเงินปันผลที่เราคาดว่าเฉลี่ยจะอยู่บริเวณ 6.3% / ปี
โดยก่อนหน้านี้ นายสุวิทย์ ยอดจรัส กรรมการและประธานเจ้าหน้าที่บริหาร AUCT เปิดเผยว่า บริษัทคาดรายได้ปี 63 จะเติบโตเมื่อเทียบกับปีก่อนที่มีรายได้ 812.58 ล้านบาท เนื่องจากการแพร่ระบาดของเชื้อไวรัสโควิด-19 ที่ทำให้ภาพรวมเศรษฐกิจชะลอตัวลง ส่งผลให้หนี้ที่ไม่ก่อให้เกิดรายได้ (NPL) ปรับตัวเพิ่มขึ้น จึงมีรถถูกนำออกมาประมูลมากขึ้น ซึ่งเป็นผลบวกต่อบริษัทในช่วงครึ่งปีหลัง และ มีโอกาสที่จะดีไปตลอดทั้งปี
สำหรับรถที่เตรียมเข้าสู่ระบบประมูลเพิ่มขึ้นอย่างต่อเนื่องมีทั้งรถยนต์ และรถจักรยานยนต์ รวมถึงรถด้านการเกษตร ซึ่งเพิ่มขึ้นมาถึง 100%
อย่างไรก็ตาม แม้ว่าการแพร่ระบาดของเชื้อไวรัสโควิด-19 จะมีผลกระทบกับการประมูลในสถานที่จริง แต่บริษัทได้มีการปรับกลยุทธ์มาเป็นการประมูลผ่านระบบออนไลน์ ซึ่งได้รับผลตอบรับเป็นอย่างดีและมีผู้เข้าร่วมประมูลมากขึ้น โดยเฉพาะกลุ่มของรายย่อยที่สมัครเข้ามาประมูลเพิ่มขึ้นมากกว่า 30% ทำให้บริษัทมุ่งเน้นเพิ่มประสิทธิภาพในการประมูลในระบบอออนไลน์เพื่อสร้างความมั่นใจให้กับผู้ซื้อและผู้ขาย ทำให้เกิดความคล่องตัวในการประมูล การชำระเงิน และการดำเนินงานโดยรวม